धरहरा नेपालको राजधानी काठमाडौंको सुन्धारामाई अवस्थित ९ तल्ले स्तम्भ आकारको भवन हो। विसं १९९० भन्दा पहिला यईमा ११ तल्ला थियो यईको बार्दली नवौ तलामा रयाको थियो तर १९९० माघ २ मा आयाको महाभुकम्पको कारणले बार्दली भन्दा माथीको १०-११ तला भत्कियाको थियो रे ९ तल्लामी सिमित रया थियो। पुनः २०७२ वैशाख १२ गते आयाको ७.८ रेक्टरको महाभूकम्पले यो पूर्णरूपले नष्ट भै इतिहास बन्न गयो ।धरहराको निर्माण विसं १८८२ सालमा तत्कालिन प्रधानमन्त्री भीमसेन थापाले निर्माण गर्न लगायाका थिए। उनले यसको निर्माण महारानी त्रिपुरासुन्दरीदेवीको सम्झना स्वरूप गर्न लगायाका थिए। भीमसेन थापा प्रधानमन्त्री भयाको बेलामा निर्माण गरियाकाले धरहरालाई भीमसेन स्तम्भ पनि भनिन्छ। सामाजिक तथा प्रशासनिक सूचना रे जानकारी दिन तथा भेला गराउन पहिले धरहराको टुप्पोबाट बिगुल बजाउने गरिन्थ्यो। बिगुल बजेको सुनेपछि जङ्गी निजामती कर्मचारीहरू कोतमा वा टुँडिखेलमा जम्मा हुनु अनिवार्य थियो ।